Source: http://www.legex.ro/Hotararea-748-2017-156232.aspx
Timestamp: 2020-02-26 04:07:05+00:00
Document Index: 38530801

Matched Legal Cases: ['Articolul 1', 'Articolul 2', 'Articolul 3', 'articolul 58', 'Articolul 4', 'Articolul 5', 'Articolul 6']

Hotărârea 748/2017 | Legislatie gratuita
Hotărârea Nr.748 din 11.10.2017
privind declanşarea procedurilor de expropriere a imobilelor proprietate privată situate pe amplasamentul suplimentar, care fac parte din coridorul de expropriere al lucrării de utilitate publică de interes naţional „Varianta de ocolire a municipiului Caracal"
ACT PUBLICAT ÎN MONITORUL OFICIAL NR. 816 din 16 noiembrie 2017
În temeiul art. 108 din Constituţia României, republicată, al art. 5 alin. (1) şi al art. 12 alin. (1) din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare, şi având în vedere dispoziţiile Hotărârii Guvernului nr. 800/2010 pentru aprobarea indicatorilor tehnico-economici ai obiectivului de investiţie „Varianta de ocolire a municipiului Caracal",Guvernul României adoptă prezenta hotărâre. Articolul 1Se aprobă amplasamentul suplimentar, care face parte din coridorul de expropriere al lucrării de utilitate publică de interes naţional „Varianta de ocolire a municipiului Caracal", potrivit planului de amplasament/hărţii topografice prevăzut în anexa nr. 1*).*) Anexa nr. 1 se comunică persoanelor fizice şi juridice interesate, la solicitarea acestora, de către Compania Naţională de Administrare a Infrastructurii Rutiere - S.A., care este depozitarul acesteia, imposibilitatea publicării în Monitorul Oficial al României, Partea I, a hărţii topografice/planului de amplasament fiind determinată de impedimente de natură tehnico-redacţională. Articolul 2(1) Se aprobă declanşarea procedurii de expropriere a imobilelor proprietate privată situate pe amplasamentul suplimentar, care fac parte din coridorul de expropriere al lucrării de utilitate publică de interes naţional „Varianta de ocolire a municipiului Caracal", prevăzut la art. 1, expropriator fiind statul român, reprezentat de Ministerul Transporturilor, prin Compania Naţională de Administrare a Infrastructurii Rutiere - S.A.(2) Se aprobă lista cuprinzând imobilele supuse exproprierii, situate pe raza localităţii Caracal din judeţul Olt, proprietarii sau deţinătorii acestora, precum şi sumele individuale aferente despăgubirilor, prevăzută în anexa nr. 2. Articolul 3(1) Sumele individuale estimate de către expropriator, aferente despăgubirilor pentru imobilele proprietate privată, situate pe amplasamentul suplimentar, prevăzut la art. 1, care fac parte din coridorul de expropriere al lucrării de utilitate publică de interes naţional „Varianta de ocolire a municipiului Caracal", aflate pe raza localităţii Caracal, din judeţul Olt, sunt în cuantum total de 680 lei şi sunt alocate de la bugetul de stat, prin bugetul Ministerului Transporturilor, în conformitate cu Legea bugetului de stat pe anul 2017 nr. 6/2017, cu modificările şi completările ulterioare, la capitolul 84.01 „Transporturi", subcapitolul 03 „Transport rutier", titlul 58 „Proiecte cu finanţare din fonduri externe nerambursabile aferente cadrului financiar 2014-2020", articolul 58.01 „Programe din Fondul European de Dezvoltare Regională" - FEDR.(2) Sumele individuale prevăzute la alin. (1) se virează de către Ministerul Transporturilor, în termen de cel mult 30 de zile de la data solicitării acestora, într-un cont bancar deschis pe numele Companiei Naţionale de Administrare a Infrastructurii Rutiere - S.A. la dispoziţia proprietarilor de imobile proprietate privată situate pe amplasamentul suplimentar, prevăzut la art. 1, care fac parte din coridorul de expropriere al lucrării de utilitate publică de interes naţional, în vederea efectuării despăgubirilor în cadrul procedurilor de expropriere, în condiţiile legii. Articolul 4Ministerul Transporturilor, prin Compania Naţională de Administrare a Infrastructurii Rutiere - S.A., răspunde de realitatea datelor înscrise în lista cuprinzând imobilele proprietate privată situate pe amplasamentul suplimentar, prevăzut la art. 1, care fac parte din coridorul de expropriere al lucrării de utilitate publică de interes naţional, de corectitudinea datelor înscrise în documentele care au stat la baza stabilirii acestora, precum şi de modul de utilizare, în conformitate cu dispoziţiile legale, a sumei alocate potrivit prevederilor prezentei hotărâri. Articolul 5Planul cu amplasamentul suplimentar, prevăzut la art. 1, care face parte din coridorul de expropriere al lucrării de utilitate publică de interes naţional, se aduce la cunoştinţă publică prin afişarea la sediul consiliului local implicat, respectiv şi prin afişare pe pagina proprie de internet a expropriatorului. Articolul 6 Anexele nr. 1 şi 2 fac parte integrantă din prezenta hotărâre. PRIM-MINISTRU MIHAI TUDOSE Contrasemnează: Ministrul transporturilor, Alexandru-Răzvan Cuc p. Ministrul finanţelor publice, Daniela Pescaru, secretar de stat ANEXA Nr. 2LISTA cuprinzând imobilele proprietate privată, situate pe amplasamentul suplimentar, care fac parte din coridorul de expropriere al lucrării de utilitate publică de interes naţional „Varianta de ocolire a municipiului Caracal", pe raza localităţii Caracal, din judeţul Olt, proprietarii sau deţinătorii acestora, precum şi sumele individuale aferente despăgubirilor
Nr. crt. Judeţul Unitatea administrativ-teritorială Numele şi prenumele proprietarului/ deţinătorului terenului Tarlaua/ Parcela cu nr. topografic Categoria de folosinţă Număr cadastral (nr. topo) Număr carte funciară Suprafaţă totală acte (mp) Intravilan/ Extravilan Suprafaţa de expropriat (mp) Valoarea despăgubirii, conform Legii nr. 255/2010 (lei)
1 OLT CARACAL NEDIANU GHEORGHE T52/P28/1 A 52169 52169 9590 extravilan 3 9
2 OLT CARACAL RAFAILA ANDREI T52/P29/1 A 52804 52804 4941 extravilan 9 27
3 OLT CARACAL OLTEANU ANGELA T56/1/P4/1 A 52322 52322 1163 extravilan 12 36
4 OLT CARACAL BRANCOVEANU ELISABETA T56/1/P60/1 A 52776 52776 2657 extravilan 9 27
5 OLT CARACAL HOARA MADALINA T64/P20/2 A 52319 52319 10089 extravilan 10 30
6 OLT CARACAL MINCA FLORICA T63/P15/2 A 52329 52329 3661 extravilan 11 33
7 OLT CARACAL S.C. MONTE VERDE GRUP - S.R.L. T104/P1/1 A 514902 51492 1246 extravilan 116 348
8 OLT CARACAL S.C. OMV PETROM MARKETING - S.R.L. T104/P2 [drumul european 70 (DN6)] CC 50796 50796 2366 intravilan 17 170
TOTAL: 187 680
COMENTARII la Hotărârea 748/2017
26.01.2020 23:59:35 Anonim a scris :
Alte acte pe aceeaşi temă cu Hotărârea 748/2017